rejauldu/bengali-wikipedia huggingface dataset:
পিক ফর ব্রিটেন হচ্ছে ২০২০ এর একটি প্রচারণা যা যুক্তরাজ্যের সরকারের অধীনস্থ পরিবেশ, খাদ্য এবং গ্রামীন বিষয়ক বিভাগ ও ব্রিটিশ খাদ্য শিল্প দ্বারা চালু করা হয়। যার মূল উদ্দেশ্য ছিল কোভিড-১৯ মহামারির সময় ব্রিটিশ নাগরিকদের ফল এবং সবজি উৎপাদনে উৎসাহিত করা।   ২০২০ এর পূর্ববর্তী বছরগুলোতে যুক্তরাজ্যের কৃষকরা অনেক বেশি পরিমাণে অভিবাসী শ্রমিকদের উপর নির্ভরশীল ছিল, শস্য উৎপাদনে যাদের সংখ্যা ৫০,০০০ থেকে ৬০,০০০ পর্যন্ত ছিল। কিন্তু কোভিড-১৯ মোকাবেলায় আরোপিত শর্তসমূহের জন্য অন্যান্য দেশ হতে শ্রমিকদের আসা অনেকটাই কঠিন হয়ে যায়, যার ফলে দেশে শ্রমিকদের সল্পতা দেখা দেয়। প্রচারণা চালু করা হয় মূলত যুক্তরাজ্য হতে ফল ও সবজি কুড়ানোদের নিয়োগ দেয়ার জন্য, বিশেষত যারা তাদের চাকরি হতে বরখাস্ত হয়েছেন। আইটিভি এবং সুপারমার্কেট খুচরা বিক্রেতা ওয়েট্রোজ এর সহযোগিতায় একটি বিজ্ঞাপনী প্রচারণা চালু করা হয় এবং পাশাপাশি একটি ওয়েবসাইটও চালু করা হয়। যদিও প্রথমদিকে কিছু মানুষ সাহায্যের জন্য এগিয়ে আসে, কিন্তু জরিপ করার পর দেখা যায়, প্রায় ৪০,০০০ মানুষের খাদ্য সৈন্য দরকার ফসল কাটার জন্য এবং শস্যগুলো নষ্ট হওয়া থেকে বাঁচানোর জন্য।   যদিও শেষ পর্যন্ত ২০২১ সালে প্রচারণাটি বাতিল করা হয়, জরিপমতে মাত্র ৫-১১% ব্রিটিশরা ৭০,০০০ উৎপাদনের পেশায় যুক্ত হয়। প্রচারণার প্রভাবকে অতিরঞ্জিত করার জন্য পরিবেশগত মন্ত্রী জর্জ ইউষ্টিসের সমালোচনায় মুখর হন ব্রিটেনের সংসদ সদস্যরা এবং কৃষক ইউনিয়নের সদস্যরা। পণ্যের স্বল্পতা ২০২১-এর মাঝামাঝি সময় চলছিলো।   আরও দেখুন   নিরাপদ হাত চ্যালেঞ্জ   তথ্যসূত্র   বিষয়শ্রেণী:২০২০-এ প্রবর্তিত প্রকল্প বিষয়শ্রেণী:কোভিড-১৯ বৈশ্বিক মহামারির চিকিৎসাবৈজ্ঞানিক প্রত্যুত্তর বিষয়শ্রেণী:যুক্তরাজ্যে কোভিড-১৯ বৈশ্বিক মহামারি বিষয়শ্রেণী:কোভিড-১৯ বৈশ্বিক মহামারিতে জাতীয় প্রত্যুত্তর
ক্রেঞ্জলার ফিল্ড ওহাইওর ক্লিভল্যান্ডে অবস্থিত একটি ফুটবল খেলার জন্য নির্দিষ্ট স্টেডিয়াম যা ক্লিভল্যান্ড স্টেট বিশ্ববিদ্যালয়ের ক্যাম্পাসে অবস্থিত। এটি বিশ্ববিদ্যালয়ের পুরুষ এবং মহিলা ফুটবল দল, পুরুষদের ল্যাক্রস দল এবং পূর্বে ইউনাইটেড সকার লিগের প্রথম বিভাগের দল ক্লিভল্যান্ড সিটি স্টারদের স্বাগতিক মাঠ ছিল। এছাড়াও এটি ২০১৩ সাল থেকে ন্যাশনাল প্রিমিয়ার সকার লিগের ক্লিভল্যান্ডের মাইনর লীগ সকার দল এএফসি ক্লিভল্যান্ডের স্বাগতিক মাঠ। এটি একটি প্রাকৃতিক ঘাসের মাঠ।  বিচারক অ্যালভিন ক্রেঞ্জলারের সম্মানে এর নামকরণ করা হয়েছে।  ১,৬৮০ আসন বিশিষ্ট এই স্টেডিয়ামটি ১৯৮৫ সালে নির্মিত হয়েছিল এবং এরপর থেকে এটির অবকাঠামোগত উন্নয়ন হয়েছে, যার মধ্যে রয়েছে শীতকালে অভ্যন্তরীণ অনুশীলনের সুবিধা প্রদানের জন্য একটি বায়ু সমর্থিত গম্বুজ সংযোজন।   তথ্যসূত্র    বহিঃসংযোগ      AFC Cleveland Royals - Stadium  বিষয়শ্রেণী:১৯৮৫-এ সম্পন্ন ক্রীড়া মাঠ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ক্লিভল্যান্ডের ক্রীড়া অনুষ্ঠানস্থল বিষয়শ্রেণী:ন্যাশনাল প্রিমিয়ার সকার লিগের স্টেডিয়াম বিষয়শ্রেণী:ক্লিভল্যান্ড স্টেট ভাইকিংস
তানি লোফা অরুণাচল প্রদেশের একজন ভারতীয় রাজনীতিবিদ। তিনি ভারতীয় জনতা পার্টির সদস্য।  ২০০৪ সালে, তিনি পূর্ব কামেং জেলার সিপ্পা পশ্চিম বিধানসভা কেন্দ্র থেকে অরুণাচল প্রদেশের বিধায়ক নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য ২০০৯-২০১৪ বিষয়শ্রেণী:অরুণাচল প্রদেশের তৃণমূল কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পূর্ব কামেং জেলার ব্যক্তি বিষয়শ্রেণী:অরুণাচল প্রদেশ বিধানসভার সদস্য ২০০৪-২০০৯ বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:জনতা দল (সংযুক্ত) এর রাজনীতিবিদ
মালতেপে মসজিদ ( অনুঃ মালতেপে জামে মসজিদ) তুরস্কের আঙ্কারায় অবস্থিত  মসজিদ। তুরস্কের স্থাপত্যশৈলীতে বর্গাকার জমির উপর নির্মিত মসজিদটি দুই মিনার ও একটি এক গম্ভুজবিশিষ্ট। আঙ্কারার মালতেপে শহরতলীতে অবস্থিত মসজিদটি ১৯৫৪ সালে স্থাপিত, এবং ১৯৫৯ হতে সক্রীয়। এটি আঙ্কারার অপর জনপ্রিয় কোজাতেপে মসজিদের পাশাপাশি অন্যতম পরিচিত মসজিদ। নিয়মিত সালাত আদায় ছাড়াও মসজিদটি মহিলাদের কুরআন শিক্ষা ও জানাজার জন্য ব্যবহৃত হয়।   অবস্থান  মালতেপে মসজিদটি আঙ্কারা শহরের মালতেপে অঞ্চলে অবস্থিত,এটির ভৌগোলিক অবস্থান । মসজিদটির পশ্চিমে  দুরত্বে মোস্তফা কামাল আতাতুর্কের সমাধিসৌধ এবং পূর্বে  দূরে আঙ্কারার সিহিয়ে স্কয়ার অবস্থিত।   ইতিহাস  একটি বেসরকারী সংস্থার উদ্যোগ ও আগ্রহে মসজিদটি নির্মাণ করা হয়েছিল।   রিকায় আকসায়ের স্থাপত্যনকশা অনুযায়ী মেহমেত ভারলিয়ার মসজিদটি নির্মাণ করেছিলেন। নির্মাণের আগে নির্মাণস্থল আঙ্কারার পৌরসভা দ্বারা পরিচ্ছন্ন ও পবিত্র করা হয়েছিল। ১৯৫৪ সালে মসজিদটির নির্মাণ শুরু হয় এবং ১৯৫৯ সালে সমাপ্ত হয়েছিল।   গঠন ও শৈলী  উঠানসহ মালতেপে মসজিদের । মসজিদটি নিকটবর্তী সড়ক হতে ৩০ মিটার উঁচু ঢিবির উপর নির্মিত, এটি একটি বর্গাকার ভূমির উপর নির্মিত, যার প্রতিটি বাহুর দৈর্ঘ্য । শীতকালে মসজিদটির মেঝে গরম করার ব্যবস্থা যুক্ত আছে।  মসজিদের দেয়ালের বহিরাবরণ, ভিত্তিতল হতে  পর্যন্ত সিরামিক দিয়ে আবৃত। একক সবুজ গম্বুজটির উচ্চতা । প্রধান গম্বুজ ছাড়াও উত্তর দিকে ৫টি ছোট গম্বুজ আছে। এটির দুই মিনার ও একটি ঝুলন্ত বারান্দা সহ প্রতিটি  উঁচু। বারান্দাতে উঠে আসার জন্য ১৪২ ধাপের সিঁড়ি আছে। তিনটি দরজা দিয়ে এই মসজিদে প্রবেশ করা যায়, একটি সম্মুখে, অপর দুইটি দরজা পাশে স্থাপিত। এটির সামনের ও পাশের জানালা গুলি দাগ প্রতিরোধি কাঁচ নির্মিত।   মালতেপে মসজিদের গম্বুজের অভ্যন্তরে সূরা আল-ফাতিহা লেখা আছে। মসজিদের অভ্যন্তরে মেঝে হতে ৫ মিটার পর্যন্ত টালি বসানো, এর উপরে মার্বেলে খোদাই করে সূরা আত-তাগাবুন লেখা আছে।  মসজিদের মূল অংশের বাইরে অজু করার স্থান, মহিলার কুরআন শিক্ষার ঘর এবং মসজিদের উঠানে কেবলার ডানদিকে পৃথক জানাজার স্থান এবং কৃত্রিম ঝর্ণা আছে।   চিত্রশালা    তথ্যসূত্র   বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৫৪-এ প্রতিষ্ঠিত বিষয়শ্রেণী:মসজিদ স্থাপত্য বিষয়শ্রেণী:তুরস্কের মসজিদ বিষয়শ্রেণী:ইসলামি স্থাপত্য বিষয়শ্রেণী:আঙ্কারার মসজিদ বিষয়শ্রেণী:চাঙ্কায়া, আঙ্কারা বিষয়শ্রেণী:গম্বুজসহ মসজিদ
স্যামুয়েল ওয়েস্টার্ন (৩ আগস্ট ১৬৫২ - ২০ আগস্ট ১৬৯৯) ছিলেন একজন ইংরেজ রাজনীতিবিদ যিনি ১৬৮৯ থেকে ১৬৯৮ সাল পর্যন্ত হাউস অফ কমন্সে ছিলেন।   জীবনী  ওয়েস্টার্ন ছিলেন রিভেনহল এসেক্সের থমাস ওয়েস্টার্ন এবং তার স্ত্রী মার্থা গটের পুত্র, যিনি স্যামুয়েল গটের কন্যা। তার বাবা লন্ডন শহরের একজন ব্যবসায়ী এবং কাউন্সিলর ছিলেন,Waad - Wymondseld, The Rulers of London 1660-1689: A biographical record of the Aldermen and Common Councilment of the City of London (1966), pp. 168-181.  Date accessed: 26 October 2010 যার উইনচেলসি অঞ্চলে লোহার ক্ষেত্রে যথেষ্ট আগ্রহ ছিল।Basil Duke Henning The House of Commons, 1660-1690, Volume 1 ওয়েস্টার্ন গ্রে'স ইন-এর সদস্য ছিলেন।  ওয়েস্টার্ন ১৭ জানুয়ারি ১৬৮৯ সালে উইনচেলসির সংসদ সদস্য (এমপি) নির্বাচিত হন এবং ১৬৯৮ সাল পর্যন্ত এই আসনে অধিষ্ঠিত ছিলেন। ওয়েস্টার্ন আনা মারিয়া ফিঞ্চকে বিয়ে করেন এবং তার একটি পরিবার ছিল। তিনি ৪৭ বছর বয়সে রিভেনহলে মদ্যপানের কারণে মারা যান।   তথ্যসূত্র   বিষয়শ্রেণী:ইংল্যান্ডে যক্ষ্মায় মৃত্যু বিষয়শ্রেণী:গ্রে'স ইনের সদস্য বিষয়শ্রেণী:ইংল্যান্ডের সংসদ সদস্য ১৬৯৫-১৬৯৮ বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:ইংল্যান্ডের সংসদ সদস্য ১৬৮৯-১৬৯০ বিষয়শ্রেণী:১৬৯৯-এ মৃত্যু বিষয়শ্রেণী:১৬৫২-এ জন্ম
বোদা ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৪৭.৬৮ কিমি২ (১৮.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১৪,৭৯২ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১৩টি। নামকরণ বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০২টি খন্ড। একটি চট্টগ্রামের সীতাকুন্ডে এবং অপরটি পঞ্চগড় এর বরদেশ্বরীতে বা বদেশ্বরীতে। মহামায়ার খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে।  তথ্যসূত্র  বিষয়শ্রেণী:বোদা উপজেলার ইউনিয়ন
ক্যারানোস () বা কারানুস ম্যাসিডন শাসনকারী আর্গিয়াদ রাজবংশের প্রথম রাজা ছিলেন। ঐতিহাসিক থিওপম্পাস তার গ্রন্থে আর্গিয়াদ রাজবংশের প্রতিষ্ঠাতা হিসেবে Peter Green, Alexander of Macedon, 356–323 B.C.: A Historical Biography, University of California Press, 2013, p.103 ক্যারানোসের প্রথম উল্লেখ করেন।Theopompus the Historian, Page 270 By Gordon Spencer Shrimpton    প্রবাদ  গ্রিক প্রবাদ অনুযায়ী, ক্যারানোস গ্রিক প্রবাদপ্রতিম বীর হেরাক্লিসের বংশধর আর্গোস রাজ্যের রাজা তেমেনোসের পুত্র ছিলেন। প্লুতার্ক ক্যারানোসের সঙ্গে হেরাক্লিসের সম্পর্ককে স্বীকার করে ক্যারানোসের বংশধর মহান আলেকজান্ডারকে হেরাক্লিসের বংশধর হিসেবে প্রতিপন্ন করার চেষ্টা করেছেন।Plutarch, Alexander, 2.1 টেমেনোসের মৃত্যুর পর আর্গোস রাজ্যের সিংহাসন নিয়ে বিবাদ উপস্থিত হলে ক্যারানোস নিজের নতুন রাজ্য প্রতিষ্ঠার উদ্দেশ্যে উত্তরদিকে বেড়িয়ে পড়েন। অবশেষে তিনি একটি সবুজ প্রাকৃতিক সমৃদ্ধ উপত্যকা আবিষ্কার করেন, যেখানে তিনি আইগাই () নামক একটি নগরী স্থাপন করেন।   ঐতিহাসিকদের মত  জাস্টিনের মতে, ক্যারানোস বিশাল গ্রিক সৈন্য নিয়ে নতুন রাজ্য তৈরীর উদ্দেশ্যে এডেসা নামক শহরটি অধিকার করে তার রাজধানীতে পরিণত করেন। আবার, ইউসিবিয়াস রচিত ক্রনিসিওঁ গ্রন্থে উল্লিখিত যে, নিজের রাজ্যস্থাপনে আগ্রহী ক্যারানোস যখন সেনাসংগ্রহে উদগ্রীব, মোলসোই রাজ্যের রাজা প্রতিবেশী রাজ্যের বিরুদ্ধে যুদ্ধে তার সাহায্য প্রার্থনা করেন। যুদ্ধে জয়ী হলে তিনি ক্যারানোসকে তার রাজত্বের অর্ধাংশ দান করবেন বলে প্রতিশ্রুতিবদ্ধ হন। যুদ্ধে তাদের জয়লাভ হন এবং ক্যারানোস প্রতিশ্রুতি মতো নতুন রাজ্য লাভ করেন, যেখানে তিনি পরবর্তী ত্রিশ বছর রাজত্ব করেন।   পাদটীকা    তথ্যসূত্র   বিষয়শ্রেণী:আর্গিয়াদ রাজবংশ
ইয়াভারুম নালাম () হচ্ছে ২০০৯ সালে মুক্তিপ্রাপ্ত একটি তামিল-হিন্দি দ্বিভাষী চলচ্চিত্র। মনস্তাত্ত্বিক-ভীতিকর-রহস্য ঘরানার এই চলচ্চিত্রটি ছিলো বিক্রম কুমার পরিচালিত এবং রচিত।   বিবরণ  মাধবন এবং নীতু চন্দ্র চলচ্চিত্রটিতে মুখ্য ভূমিকায় অভিনয় করেছিলেন। চলচ্চিত্রটি মূলত তামিল ভাষায় নির্মাণের কথা ভাবা হলেও প্রযোজক সুরেশ, জর্জ এবং রাজেশ চলচ্চিত্রটিকে হিন্দি এবং তেলুগু ভাষায় মুক্তি দেওয়ার সিদ্ধান্ত নিয়েছিলেন, তবে চলচ্চিত্রটির মূল নাম তামিল ভাষাতেই (ইয়াভারুম নালাম) রাখা হয়েছিলো এবং হিন্দি দর্শকরা '১৩বিঃ ফিয়ার হ্যাস এ নিউ এ্যাড্রেস' নামের চলচ্চিত্রটি তাদের ভাষায় দেখতে পেয়েছিলেন ২০০৯ সালের মার্চ মাসের ৬ তারিখে প্রেক্ষাগৃহতেই, হিন্দি সংস্করণটিতে পরিচালক ভিন্ন অভিনেতা যোগ করেছিলেন যদিও নায়ক-নায়িকা মাধবন এবং নীতু চন্দ্রই ছিলেন; চলচ্চিত্রটির তেলুগু ভাষার সংস্করণে অভিনেতা রবি বাবুকে নেওয়া হয়েছিলো পুলিশ পরিদর্শকের চরিত্রে, তেলুগু সংস্করণটির শিরোনাম '১২ পাড়ামুড়ু' রাখা হয়েছিলো।  চলচ্চিত্রটি ভৌতিক কাহিনী হিসেবে দর্শকদেরকে আকৃষ্ট করে রাখতে পেরেছিলো।  তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:শঙ্কর-এহসান-লায় সুরারোপিত চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র বিষয়শ্রেণী:অ্যাপার্টমেন্ট বিল্ডিং-এর পটভূমিতে নির্মিত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:ভারতীয় মনস্তাত্ত্বিক লোমহর্ষক চলচ্চিত্র
অবনী মোহন জোয়ার্দার (মৃত্যু ১২ জুন ২০২০) ছিলেন পশ্চিমবঙ্গ রাজ্যের একজন ভারতীয় রাজনীতিবিদ । জোয়ার্দার পশ্চিমবঙ্গ বিধানসভার দুই মেয়াদের সদস্য ছিলেন এবং কৃষ্ণনগর উত্তর (বিধানসভা কেন্দ্র) প্রতিনিধিত্ব করেছিলেন। জোয়ার্দার সর্বভারতীয় তৃণমূল কংগ্রেসের রাজনীতিবিদ ছিলেন।   তথ্যসূত্র   বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:জন্মের বছর অনুপস্থিত বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২০২০-এ মৃত্যু বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
২০০৬ ফিফা ক্লাব বিশ্বকাপের ফাইনাল ১৭ ডিসেম্বর ২০০৬ তারিখে জাপানের ইয়োকোহামা আন্তর্জাতিক স্টেডিয়ামে অনুষ্ঠিত হয়।  ম্যাচটি ব্রাজিলের ইন্টারন্যাশনাল, কনমেবল ক্লাব চ্যাম্পিয়ন, স্পেনের বার্সেলোনার বিরুদ্ধে, উয়েফা ক্লাব চ্যাম্পিয়ন। ইয়ারলির নেতৃত্বে পাল্টা আক্রমণ এবং ৮২ তম মিনিটে আদ্রিয়ানো গাবিরুর করা গোলের পর ইন্টারন্যাশনাল ১-০ তে জিতেছিল, একটি ম্যাচে ৬৭,১২৮ জন লোক দেখেছিল। এতে করে, ইন্টারন্যাশনাল তাদের প্রথম ফিফা ক্লাব বিশ্বকাপ / আন্তঃমহাদেশীয় কাপ জিতেছে এবং বার্সেলোনা কোনো বিশ্ব ক্লাব শিরোপা ছাড়াই রয়ে গেছে। ম্যান অব দ্য ম্যাচ নির্বাচিত হন ডেকো ।   ফাইনালে যাওয়ার রাস্তা    ম্যাচের বিবরণ    বিস্তারিত  সহকারী রেফারি:  তথ্যসূত্র   বহিঃসংযোগ    ফিফা ক্লাব বিশ্বকাপ জাপান ২০০৬, ফিফা.কম  প্রযুক্তিগত প্রতিবেদন এবং পরিসংখ্যান (পিডিএফ), ফিফা.কম  বিষয়শ্রেণী:ফুটবল ক্লাব বার্সেলোনার ম্যাচ বিষয়শ্রেণী:২০০৬ ফিফা ক্লাব বিশ্বকাপ
ইতিহাস    ঘটনাবলী    জন্ম  ১৭৯৮ইং - অগুস্ত কোঁত, ফরাসি সমাজবিজ্ঞানী।  ১৮০৯ইং - এডগার অ্যালান পো মার্কিন লেখক।  ১৯৩৫ইং - সৌমিত্র চট্টোপাধ্যায়, ভারতীয় বাঙালি চলচ্চিত্র অভিনেতা।  ১৯৩৬ইং - জিয়াউর রহমান, বাংলাদেশের সাবেক রাষ্ট্রপতি, সেনা প্রধান, ও বীর উত্তম খেতাব প্রাপ্ত মুক্তিযোদ্ধা।   মৃত্যু   ২০০২ইং - ভাভা, ব্রাজিলীয় ফুটবলার।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
আন্তর্জাতিক ভাস্কর্য দিবস, বা আইএস দিবস, প্রতি বছর এপ্রিলের শেষ শনিবার ভাস্কর্য নিয়ে একটি বিশ্বব্যাপী বার্ষিক উদযাপন।  এটি আন্তর্জাতিক ভাস্কর্য কেন্দ্র দ্বারা প্রতিষ্ঠিত হয়েছিল এবং বিশ্বজুড়ে সম্প্রদায়ের মধ্যে ভাস্কর্যের প্রতি সচেতনতা, উপলব্ধি এবং উপভোগ করার উদ্দেশ্যে তৈরি করা হয়েছে।  উদ্বোধনী ২০১৫ সালে এই দিবসের সময়, সুইজারল্যান্ড, চীন, জার্মানি, ইংল্যান্ড, অস্ট্রেলিয়া, অস্ট্রিয়া, কানাডা, স্পেন, নিউজিল্যান্ড এবং মার্কিন যুক্তরাষ্ট্র সহ ১২টি দেশে ৫০টিরও বেশি ইভেন্ট অনুষ্ঠিত হয়েছিল। এর দ্বিতীয় বছরে, অস্ট্রেলিয়া, ডেনমার্ক, পোল্যান্ড, নাইজেরিয়া, কানাডা, ফ্রান্স, বুর্কিনা ফাসো, বলিভিয়া, ক্রোয়েশিয়া এবং মেক্সিকো সহ ২০+ দেশে ২০০টিরও বেশি ইভেন্ট অনুষ্ঠিত হয়েছে।  এই দিনের ইভেন্টের ধরনগুলির মধ্যে রয়েছে খোলা স্টুডিও, বিক্ষোভ, কর্মশালা, পাবলিক আর্ট ট্যুর, ওপেন মিউজিয়াম, ব্রাউন ব্যাগ লাঞ্চ, ভাস্কর্য স্ক্যাভেঞ্জার হান্টস, বুক সাইনিংস, ফাউন্ড্রি পোর, পপ আপ প্রদর্শনী, উদ্বোধনী অভ্যর্থনা, প্রতিযোগিতা, শিল্পীদের নিয়ে আলোচনা এবং আরও অনেক কিছু।   আরো দেখুন    আন্তর্জাতিক ভাস্কর্য কেন্দ্র   তথ্যসূত্র    বহিঃসংযোগ    আইএসসি ওয়েবসাইট  বিষয়শ্রেণী:২০১৫-এ প্রতিষ্ঠিত পুনরাবৃত্ত ঘটনা বিষয়শ্রেণী:শিল্পকলা-সংক্রান্ত ঘটনা বিষয়শ্রেণী:এপ্রিল উদ্‌যাপন বিষয়শ্রেণী:ভাস্কর্য
তরিকত (আরবি: طريقة‎) যার বাংলা অর্থ: পদ্ধতি বা নিয়ম) হলো সুফিবাদের একটি স্তর। হাকীকা সন্ধানে অন্বেষীরা যেভাবে আধ্যাত্মিক শিক্ষা গ্রহণ করে প্রয়োগ বা গবেষণা বা তদন্ত বা যাচাই  করে সে পদ্ধতি হচ্ছে তরিকত।  তরিকা অনুসারীদের বলা হয় 'মুরিদ। বেশ কিছু সুফি তরিকা প্রচলিত রয়েছে।  যেমন: চিশতি, নকশবন্দি, কাদেরিয়া, সোহরাওয়ার্দিয়া,মাইজভাণ্ডারীয়া ইত্যাদি।  ব্যাখ্যা thumb| সুফিবাদের চারটি স্তর হচ্ছে শরীয়াহ,তরিকত,হাকীকত ও মারিফাত।Chittick, William C. 1992. Faith and Practice of Islam: Three Thirteenth Century Sufi Texts. Albany: State University of New York.  আধ্যাত্মিক ক্ষমতা লাভে ও সঠিক তরিকা অনুসরণে একজন মুর্শিদ অন্বেষীকে সহায়তা করে থাকেন। তরিকা অনুসারীদের 'মুরিদ' বলা হয়। যার অর্থ 'খোদার জ্ঞানকামী এবং স্রষ্টাপ্রেমী'।SILVA FILHO, Mário Alves da. A Mística Islâmica em Terræ Brasilis: o Sufismo e as Ordens Sufis em São Paulo Archived 2015-04-14 at the Wayback Machine. Dissertação (Mestrado em Ciências da Religião). São Paulo: PUC/SP, 2012.  তরিকতেসিলসিলা বা শৃঙ্খলা রয়েছে।নক্সেবন্দীর উদাহরণ দেখিয়ে বলেন হযরত মুহাম্মদ (সা.) থেকে আলি (রা.) পর্যন্ত তরিকা এসেছিল। যে সব মুরিদ তরিকার অনুসারী হন তারা তাদের মুর্শিদ কর্তৃক দৈনিক দায়িত্ব-করণীয়-আমলের নির্দেশিকা পান।Mateus Soares de Azevedo, "Ordens Sufis no Islã: Iniciação às Confrarias Esotéricas muçulmanas no Irã xiita e no mundo sunita", São Paulo, Polar Editora, 2020  আরও দেখুন  শরীয়াহ  হাকীকত  মারিফাত  সুফিবাদ  তথ্যসূত্র  বিষয়শ্রেণী:সুফিবাদ বিষয়শ্রেণী:সুফিবাদের স্তর বিষয়শ্রেণী:ইসলাম
ধনবাড়ী জমিদার বাড়ি বাংলাদেশ এর টাঙ্গাইল জেলার ধনবাড়ী উপজেলায় অবস্থিত এক ঐতিহাসিক জমিদার বাড়ি। যা স্থানীয়দের কাছে নবাব প্যালেস বা নবাব মঞ্জিল নামে বেশ পরিচিত।  ইতিহাস প্রায় ১৮০০ শতকের মাঝামাঝি সময়ে এই জমিদার বংশ বা জমিদার বাড়িটি প্রতিষ্ঠা করেন ব্রিটিশদের কাছ থেকে বাহাদুর, নওয়াব, সি.আই.ই খেতাবপ্রাপ্ত জমিদার খান বাহাদুর সৈয়দ নবাব আলী চৌধুরী। যিনি ব্রিটিশ শাসনামলে প্রথম মুসলিম হিসেবে ব্রিটিশ সরকারের মন্ত্রীত্বের পদ লাভ করেন। এছাড়াও ঢাকা বিশ্ববিদ্যালয়ের প্রতিষ্ঠাতাদের মধ্যে তিনি অন্যতম এবং বাংলা ভাষাকে পাকিস্তানের রাষ্ট্রভাষা করার প্রথম প্রস্তাবক ছিলেন তিনি। তবে একটি সূত্রমতে মোঘল শাসনামলে সেনাপতি ইস্পিঞ্জর খাঁ ও মোনোয়ার খাঁ সিংহ নামের একজনকে পরাজিত করে উক্ত জমিদারীর সূচনা করেন। তবে এই জমিদার বাড়ির প্রসিদ্ধ প্রতিষ্ঠাতা হিসেবে সৈয়দ নবাব আলী চৌধুরীকেই ধরা হয়। যদিও তার বাবা এখানে এসে প্রথমে বসতি স্থাপন করেন। তিনি বেশ সুনামের সাথে উক্ত জমিদারী পরিচালনা করতে থাকেন। এরপর জমিদারী আমল থেকে এখন পর্যন্ত তার বংশধররা উক্ত জমিদারীর আওতায় থাকায় সবকিছু দেখভাল করছেন। এই জমিদার বংশের একজন মোহাম্মদ আলী বগুড়া পাকিস্তানের তৃতীয় প্রধানমন্ত্রী ছিলেন। এবং আরেকজন সৈয়দ হাসান আলী চৌধুরী পূর্ব পাকিস্তানের শিল্প মন্ত্রী ও বাংলাদেশ গঠনের পর বাংলাদেশের রাজনৈতিক দল বি.এন.পি থেকে সংসদ সদস্য নির্বাচিত হন।  অবকাঠামো জমিদারদের বসবাসের জন্য বিভিন্ন ধরনের নকশা খচিত ছোট বড় মিলে বিশাল এক ভবন। পুরো বাড়ি জুড়ে বেশ সু-সজ্জিত বাগান রয়েছে। ভবনের পূর্বদিকে প্রায় ত্রিশ বিঘা জায়গা নিয়ে বিশাল দিঘি রয়েছে। বাড়িটিতে আরো রয়েছে ফুলের বাগান, চিড়িয়াখানা, বৈঠকখানা, গোমস্তা, নায়েব, পাইকপেয়াদার বসতি ঘর, কাচারিঘর এবং দাস-দাসীদের চত্বর। এছাড়াও প্রায় সাতশত বছরের পুরোনো মোগল আদলে তৈরি করা একটি মসজিদ। যা এখানে ধনবাড়ী মসজিদ নামে পরিচিত। এই মসজিদের পাশেই নবাব আলী চৌধুরীর কবর বা মাজার রয়েছে। যেখানে নবাব আলীর মৃত্যুর পর থেকে অদ্যাবধি চারজন ক্বারী দ্বারা প্রতিনিয়ত পবিত্র কোরআন তেলওয়াত করা হচ্ছে।  বর্তমান অবস্থা জমিদার বংশধরদের আওতায় উক্ত জমিদার সম্পত্তি থাকায় এখনো জমিদার বাড়ির সকল স্থাপনা বেশ ভালো অবস্থায় আছে। বর্তমানে একটি বেসরকারি প্রতিষ্ঠান "লাইট হাউস" উক্ত জমিদারীর দেখভালের দায়িত্বে আছেন। তারা এটির নাম দিয়েছেন "রয়্যাল রিসোর্ট।"   যোগাযোগের উপায়ঃ  বাংলাদেশের যেকোন জায়গা থেকে বাসে ধনবাড়ি আসা যায়। আবার মধুপুর থেকে বাসে ১০ টাকা আর সিএঞ্জি তে ৩০টাকা ভাড়া দিয়ে ধনবাড়ি আসা যায়। ধনবাড়ি বাস স্টপ থেকে ৫মিনিট হাটলেই উক্ত জমিদার বাড়ি।  তথ্যসূত্র  বিষয়শ্রেণী:টাঙ্গাইল জেলার দর্শনীয় স্থান বিষয়শ্রেণী:টাঙ্গাইল জেলার প্রত্নতাত্ত্বিক স্থাপনা বিষয়শ্রেণী:ধনবাড়ী উপজেলা বিষয়শ্রেণী:মুঘল সাম্রাজ্য বিষয়শ্রেণী:বাংলার খেতাবি নবাব
Usage   {{Infobox field hockey league season |name          =  |image         =  |pixels        = |caption       = |fromdate      =  |todate        = |administrator =  |tformat       =  |host          =  |venues        = |teams         = |champion      = |second        = |third         = |count         = |runners-up    = |matches       =  |goals         = |potourn       = |topscorer     = |attendance    = }}   See also   Category:Field hockey infobox templates
আমেরিকান ফ্রেন্ডস সার্ভিস কমিটি (এএফএসসি) হলো রিলিজিয়াস সোসাইটি অভ ফ্রেন্ডস(কোয়াকার) কর্তৃক প্রতিষ্ঠিত একটি সংস্থা যা মার্কিন যুক্তরাষ্ট্র এবং সারা বিশ্বে শান্তি ও সামাজিক ন্যায়বিচারের জন্য কাজ করে। এএফএসসি ১৯১৭ সালে প্রথম বিশ্বযুদ্ধের বেসামরিক ক্ষতিগ্রস্থদের সহায়তা করার জন্য রিলিজিয়াস সোসাইটি অফ ফ্রেন্ডস-এর আমেরিকান সদস্যদের সম্মিলিত প্রচেষ্টা হিসাবে প্রতিষ্ঠিত হয়েছিল। এটি ১৯১৮ সালের যুদ্ধবিগ্রহের পরে ইউরোপ এবং সোভিয়েত ইউনিয়নে ত্রাণ কার্যক্রমে নিয়োজিত ছিল। ১৯২০-এর দশকে এএফএসসি মার্কিন যুক্তরাষ্ট্রে জাতিগত সম্পর্ক, অভিবাসন নীতি এবং শ্রমের অবস্থার উন্নতির পাশাপাশি দ্বিতীয় বিশ্বযুদ্ধের আগে এবং পরে আরেকটি সংঘাতের প্রাদুর্ভাব রোধ করার উপায়গুলি অন্বেষণ করার উপর দৃষ্টি নিবদ্ধ করে। শীতল যুদ্ধের বিকাশের সাথে সাথে এটি কোয়েকার স্বেচ্ছাসেবকদের পরিবর্তে আরও বেশি পেশাদার জনবল নিয়োগের জন্য স্থানান্তরিত হয়; সময়ের সাথে সাথে এর আবেদনকে আরও বিস্তৃত করার চেষ্টা করে এবং জাতিগত অবিচার, আন্তর্জাতিক শান্তি বিনির্মাণ, অভিবাসন এবং শরণার্থী সমস্যা, মহিলাদের সমস্যা এবং যৌন সংখ্যালঘুদের সমধিকারের দাবিতে আরও জোড়ালোভাবে সাড়া দেয়। বর্তমানে সংস্থার তিনটি অগ্রাধিকারের মধ্যে রয়েছে শান্তি বিনির্মাণ, ন্যায্য অর্থনীতি এবং বিশ্বব্যাপী অভিবাসন সংকটে মানবিক প্রতিক্রিয়ার কাজ করা।   আরও দেখুন   শান্তিতে নোবেল বিজয়ীদের তালিকা;  নোবেল পুরস্কার বিজয়ী সংগঠনসমূহের তালিকা।   তথ্যসূত্র    বহিঃসংযোগ          Appearances on C-SPAN  American Friends Service Committee's FBI files on the Internet Archive  Quaker United Nations Offices  Cost of War Official Site  বিষয়শ্রেণী:১৯১৭-এ যুক্তরাষ্ট্রে প্রতিষ্ঠিত বিষয়শ্রেণী:নোবেল শান্তি পুরস্কার বিজয়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~ যুদ্ধমন্ত্রী আলাপ ০৭:৩৯, ২৮ জুলাই ২০২২ (ইউটিসি) কিউ স্পোর্টস   – (অপসারণের প্রস্তাবনা দেখুনলগ দেখুন) () যান্ত্রিক অনুবাদ -- গোলাম মুকিত ☆ (আলাপ) ☆ ১৯:৫৯, ২০ জুলাই ২০২২ (ইউটিসি)   প্রস্তাবনা অনুসারে  —শাকিল (আলাপ · অবদান) ১৯:২২, ২৪ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হাসান আবিদি ( উর্দু : حسن عابدی ) একজন প্রখ্যাত পাকিস্তানি সাংবাদিক, লেখক এবং উর্দু ভাষার প্রবীণ কবি ছিলেন।    জীবন  তিনি ১৯২৯ সালের ৭ নভেম্বর উত্তর প্রদেশের জৌনপুরে জন্মগ্রহণ করেছিলেন এবং আজমগড় ও এলাহাবাদ ( ভারত ) -তে শিক্ষিত হয়েছিলেন এবং ১৯৪৭ সালে ভারত বিভাগের পরে তিনি পাকিস্তানে চলে আসেন এবং করাচিতে স্থায়ী হন এবং সাংবাদিকতা ও লেখার সাথে যুক্ত হন। তিনি করাচি প্রেসক্লাবের সভাপতি হন এবং করাচি ইউনিয়ন অফ জার্নালিস্ট এবং পাকিস্তান ফেডারেল সাংবাদিক ইউনিয়ন উভয় দফতরে দায়িত্ব পালন করেন। তিনি ইরতিকা ফোরামের সক্রিয় সদস্যও ছিলেন। ২০০৫ সালের ৬ সেপ্টেম্বর করাচিতে তাঁর মৃত্যু হয়।   কাজ  ইয়াসমীন হামেদের মতে তাঁর কবিতা সংকলন হ'ল নবিত-ই-নাই (১৯৯৫), জারিদা (১৯৯৮) এবং ফারার হোনা হুরোফ কা (২০০৪)। তিনি একবাল আহমেদের প্রবন্ধগুলি উর্দুতেও অনুবাদ করেছেন এবং শিশুদের জন্য গল্প ও কবিতা লিখেছেন। হাসান আবিদি দুটি গজল ও নাজম লিখেছেন। গজলের  সীমাবদ্ধতায় তিনি তাঁর কারুকাজের নিয়ন্ত্রণে বেশি তবে তাঁর নাজমের জন্য অন্য স্টাইল এবং বিষয়বস্তু বেছে নেন। তাঁর বেশিরভাগ নাজম সমাজের সামাজিক-রাজনৈতিক দিকের বিবরণ। তিনি অবিচ্ছিন্নভাবে পরিবর্তিত মান ব্যবস্থাকে সুন্দর করে দেখান যা তিনি ভিনগ্রহী এবং বিরক্তিকর খুঁজে পান।  তাঁর কবিতা সংগ্রহ, ফারার হোনা হুরোফ কা, ২০০৪ সালে করাচির শেহেরজাদে প্রকাশিত হয়েছিল।   আরো দেখুন    পাকিস্তানি সাংবাদিকদের তালিকা   পাকিস্তান ফেডারেল ইউনিয়ন অফ জার্নালিস্টস   তথ্যসূত্র    বহিঃসংযোগ    ডন দ্বারা বায়োগ্রাফিক স্কেচ  বিষয়শ্রেণী:২০শ শতাব্দীর কবি বিষয়শ্রেণী:২০০৫-এ মৃত্যু বিষয়শ্রেণী:উর্দু কবি বিষয়শ্রেণী:মুহাজির ব্যক্তি বিষয়শ্রেণী:১৯২৯-এ জন্ম বিষয়শ্রেণী:পাকিস্তানি কবি বিষয়শ্রেণী:করাচির লেখক